[{"text_idx": "#000001", "text": "\"Senaator, kes sa ka ei oleks, selle ukse ees pead sa ja\u0308tma ko\u0303rvale ko\u0303ik eraelu to\u0303kked ja takistused, so\u0303pruse, poolehoiu, allutama oma isiku kogukonna huvidele, sest nii nagu sina mo\u0303istad kohut o\u0303iglaselt vo\u0303i ebao\u0303iglaselt, mo\u0303istetakse kohut sinu u\u0308le viimsel kohtupa\u0308eval,\" on kirjas tekstitahvlil Raekoja seinal aastast 1651."}, {"text_idx": "#000002", "text": "Kunstiajaloolane Ju\u0308ri Kuuskemaa ra\u0308a\u0308kis 14. veebruaril Heeroldi juttudes, et Tallinna raeha\u0308rrad tegid keskajal oma to\u0308o\u0308d u\u0308hiskondliku to\u0308o\u0308 korras."}, {"text_idx": "#000005", "text": "Keskaja inimesed armastasid oma argipa\u0308evase tegevuse toetamiseks su\u0308mboleid ja allegooriaid. Raeha\u0308rrade pingi u\u0308lemisel korjul on viis u\u0308mmargust medaljoni, millelt vaatavad vastu olulisemad tegelased kristlikust Pantheonist."}, {"text_idx": "#000007", "text": "Kuna kohtumo\u0303istmisel tuli kokku puutuda hea ja halvaga ning vooruste ja pahedega, siis sedasama u\u0308tleb meile ka mu\u0308stiline dekoor ruumis. Raeha\u0308rrade pingil on u\u0308helt poolt mehe tugevus ja teiselt poolt mehe no\u0303rkus \u2014 mehe no\u0303rkus on eriti armastusasjades. Siin asub ka ko\u0303ige vanem armastuseteemaline skulptuur Eestis. Skulptuur on pa\u0308rit 14. sajandi lo\u0303pust ning kujutab kelti pa\u0308ritolu Tristani ja Isolde armastuslugu."}, {"text_idx": "#000008", "text": "Mehe jo\u0303ud on nii tema vapruses kui ka musklites ning siin ongi Vana Testamendi tegelane Samson, kes on haaranud lo\u0303vi lo\u0303ugadest ja rebib selle lo\u0303vi lihtsalt puruks, sealjuures on lo\u0303vi ebaanatoomiliselt kujutatud. Kui ta paneks lo\u0303uad kokku, siis alumine lo\u0303ug ei suudaks katta u\u0308lemist. Samuti on mees u\u0308sna pulkjalgne ning vaatab lo\u0303vist mo\u0308o\u0308da, nii et ta ei vo\u0303ta seda tegevust u\u0308ldse to\u0303siselt \u2014 ko\u0303ik see ka\u0308ib talle nagu ka\u0308kitegu."}, {"text_idx": "#000009", "text": "Bu\u0308rgermeistrite pingil on veel u\u0308ks oluline su\u0308mbol, nimelt roosi kujutis. See on pa\u0308rit vanast Rooma asjaajamise kombest: kui arutati midagi, siis oli laua kohale riputatud roos vo\u0303i pandud see vaasi. Selle kohta o\u0308eldi sub rosa ehk roosi all \u2014 ko\u0303ik, mis seal ra\u0308a\u0308giti pidi ja\u0308a\u0308ma saladusse, see ei kuulunud avaldamisele."}, {"text_idx": "#000011", "text": "VIDEO! Heeroldi jutud: vaata, millise kuninganna vo\u0303ib leida raesaali kambrist"}, {"text_idx": "#000012", "text": "VIDEO! Heeroldi jutud: vaata, kuidas pildipiibel asendas meie esivanematele aabitsat"}, {"text_idx": "#000013", "text": "VIDEO! Heeroldi jutud: Pu\u0308ha Vaimu kirik on linlastele lohutust pakkunud u\u0308le 400 aasta"}, {"text_idx": "#000014", "text": "VIDEO! Heeroldi jutud: vaata, milliseid aardeid peidab antiigia\u0308ri varasalv"}, {"text_idx": "#000015", "text": "VIDEO! Heeroldi jutud: millised olid sajandite tagused pidude traditsioonid?"}]